kardosdrur/scandi-wiki huggingface dataset:
Jun Jae-youn

Jun Jae-youn (født 19. februar 1983, ) er en Sydkoreansk badmintonspiller. Hun repræsenterede Sydkorea under Sommer-OL 2008 i Beijing, Kina, hvor hun blev slået ud i tredje runde.

Turneringer

Eksterne henvisninger 

 

Badmintonspillere fra Sydkorea
Wimbledon-mesterskabet 1878

Wimbledon-mesterskabet 1878 var den anden udgave af Wimbledon-mesterskaberne. Turneringen blev spillet i All England Lawn Tennis and Croquet Club i London, Storbritannien i perioden 15. – 18. juli 1878.

Turneringen var en herresingleturnering med deltagelse af 35 spillere. Mesterskabet blev afgjort i udfordringsrunden, hvor den forsvarende mester, Spencer W. Gore, mødte vinderen af All Comers-turneringen, hvor de resterende 34 spillere spillede om retten til at møde Gore i udfordringsrunden.

Udfordringsrunden, og dermed mesterskabet, blev vundet af Frank Hadow, som besejrede Spencer W. Gore med 7-5, 6-1, 9-7.

Resultater 

Turneringen var en herresingleturnering og havde deltagelse af 35 spillere, og alle kampe blev spillet bedst af fem sæt. Spillerne servede underhånds eller i skulderhøjde, og den første spiller, der vandt seks partier i et sæt, vandt sættet, undtagen i All Comers-finalen og "udfordringsrunden", hvor sættene skulle vindes med mindst to overskydende partier.

I forhold til turneringen i året før var nettet på banen blevet sænket. I siderne blev nethøjden sænket fra 152,4 cm (5 fod) til 144,8 cm (4 fod 9 tommer), mens nethøjden i midten blev sænket fra 99,1 cm (3 fod 3 tommer) til 91,4 cm (3 fod).

Først spillede de 34 af spillerne i All Comers-turneringen om retten til at udfordre den forsvarende mester, Spencer W. Gore, i "udfordringsrunden". I "udfordringsrunden" spillede den forsvarende mester mod vinderen af All Comers-finalen, Frank Hadow, og den kamp blev vundet af Frank Hadow med 7-5, 6-1, 9-7. Det blev Hadows eneste store titel i karrieren.

Udfordringsrunden 

I "udfordringsrunden" spillede vinderen af All Comers-finalen, Frank Hadow, mod den forsvarende mester, Spencer W. Gore, om mesterskabet i herresingle.

All comers-turneringen

Kvartfinaler, semifinaler og finale

Første til tredje runde

Kilder / eksterne henvisninger 
 The Champioships, Wimbledon 
 Tennis Archives - Wimbledon 1878 

1878
Tennis i 1878
Serdin Hansens Præmie

Serdin Hansens Præmie er en dansk kunstpris, der tildeles genremalere af Akademiraadet samt af Kunstnersamfundets jury. Den er etableret med økonomisk støtte fra grosserer Johan Serdin Hansen.

Modtagere 

 1899: Valdemar Irminger (for Den lille pige skal sige godnat)
 1899: L.A. Ring
 1901: Knud Larsen
 1905: Knud Larsen (igen)
 1905: Johannes Wilhjelm 
 1906: Carl Holsøe (for Afteninteriør)
 1908: Gustav Vermehren (for Bedstemor begynder at komme sig)
 1909: Carl V. Meyer
 1911: Sigurd Wandel (for Interiør)
 1916: Johannes Ottesen (for Ved frokostbordet)
 1917: Marius Hammann (for Familiebillede) 
 1921: Ludvig Jacobsen
 1924: Stefan Viggo Pedersen
 1927: Ludvig Jacobsen (igen)
 1928: Søren Sørensen
 1930: Harald Essendrop
 1931: Einer Johansen
 1932: Johan Vilhelm Andersen
1935: Sámal Joensen-Mikines
 1943: Sigfride Bille (for To danske soldater 9. april 1940)
 1944: Johan Vilhelm Andersen (igen)
 1945: Knud Mühlhausen
 1949: Ingolf Røjbæk (for Indvielsen)
 1950: Arne L. Hansen
 1952: Carl B. Gorell
 1954: Ellen Scheelke
 1957: Anna Elisabeth Munch (for et selvportræt)
 1968: Flemming Daastrup
 1976: Ole Bjørn Petersen
 1982: Birte Ohsten
 1985: Evgenij Klenø

Kilder 
 Opslag i KID

Kunstpriser fra Danmark
Det Kongelige Akademi for de Skønne Kunster
Rosmarin-slægten

Rosmarin-slægten (Rosmarinus) rummer kun et par arter, som er udbredt i Sydamerika, Makaronesien, Nordafrika, Mellemøsten og Sydeuropa. Det er stedsegrønne buske med en stiv og tæt forgrenet, opret vækst. Bladene er modsatte og linjeformede med indrullet, hel rand. Blomsterne er samlet i fåtallige stande ved bladhjørner og skudspidser. Blomsterne er 5-tallige og ensymmetriske med violette, blå eller hvide kronblade. Frugterne er æg- eller kugleformede nødder, som bærer et myrelegeme.

 Rosmarin (Rosmarinus officinalis)

 Rosmarinus chilensis
 Rosmarinus eriocalyx

Læbeblomst-familien
Eyjólfur Héðinsson

Eyjólfur Héðinsson (født 1. januar 1985 i Reykjavik) er en islandsk fodboldspiller, der spiller på midtbanen for Stjarnan. Han har spillet fem kampe for Islands fodboldlandshold.

Karriere

Íþróttafélag Reykjavíkur 
Héðinsson fik sin fodboldopdragelse i Reykjavik-klubben Íþróttafélag Reykjavíkur. I sæsonen 2001/02 debuterede han for klubbens bedste hold, og spillede i alt 15 kampe i sin første sæson som senior.

Fylkir 
I januar 2003 skiftede han til den større islandske klub Fylkir. I løbet af 3½ sæsoner i klubben, blev han registreret for 53 kampe i den bedste islandske række, Úrvalsdeild karla.

GAIS 
Inden starten på Allsvenskan 2007 den 6. april 2007 skiftede Eyjólfur Héðinsson til den svenske klub GAIS fra Göteborg.

SønderjyskE 
Héðinsson skiftede fra GAIS til den danske klub SønderjyskE Fodbold i foråret 2011, efter han havde været til prøvetræning i klubben. Parterne underskrev en aftale gældende til 30. juni 2013. Han fik debut for klubben i Superligaen den 6. marts 2011, da han spillede hele udekampen mod Esbjerg fB, der blev vundet 0-1.

Hedinsson var skadet det meste af foråret 2013, og fik dermed kun få kampe for SønderjyskE i den sidste tid.

FC Midtjylland 
I januar 2013 blev det offentliggjort, at FC Midtjylland hentede Hedinsson på en fri transfer, når sæsonen var slut, så han dermed skiftede fra 1. juni 2013. Den 16. september 2013 fik Eyjólfur Héðinsson sin debut for FC Midtjylland i Superligaen, da han blev skiftet ind i det 59. minut i en 2-1-sejr hjemme over FC Nordsjælland. I sin tredje Superligakamp for FCM scorede Hedinsson sit første mål for klubben, da han den 7. oktober 2013 på hjemmebane scorede til 2-0 mod FC Vestsjælland.

Stjarnan 
Den 18. november 2015 blev det kendt, at Eyjólfur Héðinsson vendte hjem til Island for at spille for Stjarnan, hvor han skrev under på en toårig kontrakt.

International karriere 
Héðinsson fik sin debut på Islands fodboldlandshold den 2. februar 2008, i en venskabskamp mod Hviderusland. I de følgende dage spillede han yderlige 2 kampe i venskabsturneringen, mod henholdsvis Malta og Armenien. Hans seneste to landskamp var den 29. marts 2009 mod Færøerne, og 27. maj 2012 hvor han spillede hele 2. halvleg på udebane mod .

Eksterne henvisninger

Referencer 

Fodboldspillere fra Island
Fodboldspillere fra Fylkir
Fodboldspillere fra GAIS
Fodboldspillere fra SønderjyskE
Fodboldspillere fra FC Midtjylland
Fodboldspillere fra Íþróttafélag Reykjavíkur
Fodboldspillere fra Stjarnan
Østre Søbad

Østre Søbad, Silkeborg, er en badeanstalt, ved Horsensvej, i den sydlige del af Almindsø.

Søbadet udgør sammen med Vestre Søbad, de primære badesteder i Silkeborg Kommune.

Ekstern henvisning 
 Silkeborg Kommune – Østre Søbad

Lokaliteter i Silkeborg Kommune
Badeanstalter
Bouxwiller

Bouxwiller er en kommune i den franske region Grand Est i Departementet Bas-Rhin. Den har 3.968 indbyggere og holder partnerskab til den tyske kommune Babenhausen.

Eksterne henvisninger 

Byer i Bas-Rhin
Henry Buchanan

Henry Kanonta Buchanan (født 5. august 1978 i Capitol Heights, Maryland) er en amerikansk bokser.

Kendt som "Sugar Poo", begyndte Buchanan sin professionelle karriere i 2004, og var ubesejret vej da han gik ind i en ShoBox Supermellemvægt Eliminator turnering, hvor han tabte til Jean-Paul Mendy. Han har også tabt til Andre Ward og deltog i den 3. sæson af The Contender.

Boksere fra USA
Super-mellemvægtere
Andris Bērziņš (præsident)

Andris Bērziņš (10. december 1944) er en lettisk politiker, der var Letlands præsident fra 8. juli 2011 til 8. juli 2015.

I perioden 1993 til 2004 var Bērziņš præsident for banken SEB Unibanka.

Tidlige karriere 
Andris Bērziņš blev født i 1944 i Nītaure i Lettiske SSR. I 1958 afsluttede han grundskolen i Nītaure, og i 1962 mellemskolen i Sigulda. I 1971 dimiterede Bērziņš fra Rigas Polytekniske Institut i Riga, og han blev radiotekniker ved fabrikken "Elektrons". Han arbejdede sig op til direktør for virksomheden, og i 1988 udpegedes Bērziņš til minister for kommunale tjenester i Lettiske SSR. Han studerede også ved det økonomiske fakultet ved Letlands Statsuniversitet i Riga, hvorfra han dimiterede i 1988.

I 1989 blev Bērziņš valgt til Valmieras distrikts-sovjet og udpegedes til formand for distriktets eksekutiv-komité. I 1990 valgtes han til Lettiske SSR's øverste sovjet som repræsentant for Valmiera. Bērziņš tilsluttede sig Letlands Folkefront-fraktionen i den øverste sovjet. Den 4. maj 1990 stemte han for deklarationen der genoprettede Republikken Letlands uafhængighed.

Da Bērziņš' valgperiode udløb i 1993 var han formand for Letlands Nationalbanks privatiseringsfond. Han var også formand for bankaktieselskabet Latvijas Unibanka. Bērziņš blev en succesfuld forretningsmand og hans formue overskred i midt-2000'erne 1 million lats. Bērziņš fungerede som rådgiver for storbanken SEB's lettiske datterselskabs præsident, og har været bestyrelsesmedlem af adskillige aktieselskaber, blandt andre Valmiera stikla šķiedra og Lode.

Politisk karriere 
Bērziņš returnerede til politik i 2005, hvor han uden held stillede op til embedet som borgmester i Riga, som leder af Grønne- og Bondeunionens partiliste. Fra 2006 til 2010 fungerede han som præsident for Letlands Industri- og Handelskammer og var også bestyrelsesformand for Latvenergo frem til 2009.

I 2010 valgtes Bērziņš til det lettiske parlament Saeima, som medlem af Grønne- og Bondeunionens partiliste.

Det lettiske præsidentvalg 2011 
Den 23. maj 2011 nomineredes Andris Bērzinš til præsidentkandidat af fem medlemmer af Grønne- og Bondeunionen.

I første omgang af det lettiske præsidentvalg den 2. juni 2011 fik Bērziņš 50 stemmer for og 48 imod, hvor den daværende lettiske præsident Valdis Zatlers fik 43 for og 55 imod, hvilket betød at ingen valgtes. I anden omgang senere samme dag fik Bērziņš 53 stemmer og vandt valget. 

Andris Bērziņš overtog posten som Letlands præsident den 8. juli 2011.

Kilder

Kildehenvisninger 

Letlands præsidenter
Politikere fra Letland
Erhvervsfolk fra Letland
Storkors af Sankt Olavs Orden
Diósd

Diósd, er en kommune med 6.307 indbyggere, beliggende i den sydvestlige del af Budapest i Ungarn.

Venskabsbyer 
 Alsbach-Hähnlein, Tyskland (1989)
 Ciesanow, Polen
 Brâncoveneşti (Marosvécs), Rumænien
 Capannoli, Italien

Budapest
Kommuner
Henry Ussing (præst)

Henry Braëm Ussing (født 2. juli 1855 i København, død 30. oktober 1943 på Frederiksberg) var en dansk teolog og stiftsprovst, søn af J.L. Ussing og far til Henry Ussing.

Ussing blev student 1873 fra Metropolitanskolen, teologisk kandidat 1877 og lic. theol. (på en afhandling om Den christelige Vished) 1883. Ussings fremragende videnskabelige evner pegede hen mod universitetet, men han valgte præstevejen og blev 1882 sognepræst i Vejlby ved Aarhus. 

Da Carl Jacobsen havde bygget Jesuskirken i Valby, kaldede han Ussing til denne kirke 1891, og her virkede Ussing, fra 1909 tillige som provst for Københavns Vestre Provsti, indtil han 1915 blev sognepræst ved Vor Frue Kirke og stiftsprovst. Som prædikant hørte Ussing til de betydeligste i sin tid, og han har altid samlet en stor menighed. 

Hans interesser spændte over næsten alle teologiske discipliner, og på flere af dem har han ydet noget overordentligt. I første række må nævnes hans store missionshistorie: Evangeliets Sejrsgang ud over Jorden (1. udgave 1902), fremdeles hans ovennævnte disputats og Frants af Assisi (1894). 

Men Ussing har også i det praktiske kirkelige arbejde været en fører på flere og store områder, i søndagsskolesagen, i kirkeforfatningssagen og frem for alt i den københavnske kirkesag. For vækkelsesbevægelsen i den danske folkekirke har han arbejdet meget, ligeså for Bibelskolen, hvis formand han var. Ussing var også formand for Kirkeligt Landsforbund af 1911 og for udvalget for de danske udgravninger i Palæstina og medlem af en række kirkelige bestyrelser.

1939-40 udkom i to bind hans erindringer, Min Livsgerning, som jeg har forstaaet den. Han blev Ridder af Dannebrog 1898, Dannebrogsmand 1920, Kommandør af 2. grad 1922 og af 1. grad 1932. Henry Ussing er begravet på Vestre Kirkegård i København.

Der findes portrætmalerier af Johanne Krebs fra 1915 (familieeje), Hans Henningsen fra 1926 og Laurits Tuxen fra 1915 i Domkirken i København. Buste af Ludvig Brandstrup fra 1915 (Jesuskirkens skriftestol). Tuschtegning af Alfred Schmidt fra 1916.

Referencer

Kilder

Eksterne henvisninger 
 

Domprovster fra Danmark
Faglitterære forfattere fra Danmark
Selvbiografer fra Danmark
Dansksprogede forfattere fra Danmark
Kommandører af 1. grad af Dannebrog
Henry 1
Danskere i 1800-tallet
Danskere i 1900-tallet
Personer fra København
Personer i Dansk Biografisk Leksikon
Personer i Kraks Blå Bog (afdøde)
Studenter fra Metropolitanskolen
EHF European Cup

EHF European Cup er en europæisk klubturnering i håndbold for  mænd, der får sin første sæson i sæsonen 2012/13, hvor den kombinerer  EHF Cup'en og Cup Winners' Cup, hvilket indebærer, at alle lande får ét hold færre i de europæiske turneringer. Turneringen afsluttes med et final four-stævne med semifinaler og finale.

Kilder / eksterne henvisninger 
 Men’s EHF Club Competitions 2012/13 , www.eurohandball.com 5. juli 2011 
 Danske herrer mister en plads i CL , dhf.dk 6. juli 2011
 Place distibutions 2012 , www.eurohandball.com, 5. juli 2011 
 EHF-Cup og Cupwinners Cup nedlægges , www.nytihaandbold.dk 9. april 2011

Håndboldturneringer
Etableret i 2012
Transeuropæiske Transportnetværk

Transeuropæiske Transportnetværk (Trans-European transport networks, TEN-T) igangsattes af EU i 1980'erne. Det er et megaprojekt for at maksimere logistikken indenfor EU's infrastuktur og transportsektor.

Megaprojektet planlægger behovet for veje, jernbaner, vandveje og Galileo positionssystemet. Der nævnes et beløb på 600 milliarden euro for at opbygge netværket.

TEN-T er en del af Transeuropæiske Netværk (Trans-European Networks, TEN). De andre dele er Transeuropæiske Energinetværk (TEN-E), som som beskæftiger sig med el-handel og gasledninger samt Transeuropæiske Telenetværk (eTEN), der samarbejder vedrørende telekommunikation.

EU bidrager med store skattemidler til sådanne projekter via TEN. Der udbetales mindst én milliard euro årligt, normalt op til 10 procent af omkostningerne når det drejer sig om internationalt vigtige forbindelser.

I 1994 udfærdigedes en liste med 14 prioriterede projekter, hvoraf Øresundsforbindelsen var én af dem. Der bidroges med 1,4 milliarder euro til dets opførsel. Et andet projekt er den nordiske triangel, hvor motorveje og jernbaner skal forbinde de nordiske hovedstæder. I 2003 blev listen udvidet med 16 til 30 nye projekter, hvoraf en del dog var afsluttede. Femern Bælt-forbindelsen er en del af sidstnævnte projekter.

Kilder 
 EU – Ordliste

Eksterne henvisninger 
 Trans-European Networks 
 Liste og kort over de 30 vigtigste projekter 

Transport i Europa
Organisationer i Europa
EU-politik
1. etape af Post Danmark Rundt 2011

Første etape af Post Danmark Rundt 2011 var en 171,1 km lang etape. Den blev kørt den 3. august med start- og målby i Esbjerg.

 Etape: 1. etape
 Dato: 3. august
 Længde: 171,1 km
 Rute: Esbjerg – Oksbøl – Ho – Oksby Blåvand – Oksbøl – Jandrup – Varde – Roust – Grimstrup – Bramming – Gørding – Jernvedlund – Gredstedbro – Ribe – Vilslev – St. Darum – Allerup – Tjæreborg – og 3 omgange á 3,5 km i Esbjerg.
 Gennemsnitshastighed: 42,9 km/t

Point- og bakkespurter

1. pointspurt (Varde) 
Efter 64,6 km

2. pointspurt (Tjæreborg) 
Efter 151,5 km

1. bakkespurt (Roust) 

Efter 77 km

Resultatliste 

Etaperesultat

Samlede stilling

Eksterne henvisninger 
 Etapeside  på postdanmarkrundt.dk 

 01
Megaprojekt

Et megaprojekt er et ekstremt storskaleret investeringsprojekt. Megaprojekter defineres typisk til at koste mere end én milliard amerikanske dollar, og ved at de tiltrækker stor offentlig interesse vedrørende f.eks. deres miljøpåvirkninger samt budgetstørrelser.

Megaprojekter kan omfatte broer, tunneler, motorveje, jernbaner, lufthavne, havne, kraftværker, dæmninger, særlige økonomiske zoner, olie og naturgas-projekter, offentlige bygninger, informationsteknologiske systemer, rum-projekter og våbensystemer; dog er de mest almindelige megaprojekter indenfor vand- og atomkraftværker og store projekter indenfor den offentlige transport.

Kildehenvisninger

Eksterne henvisninger 
 Hvad er et megaprojekt?  
 Mere information om megaprojekter  

Ingeniørvirksomhed
Projekter
Kvindelighed

Kvindelighed betyder at en kvinde fremviser egenskaber der viser at de er en kvinde i modsætning til mænd.  

Ens opfattelse af kvindeligheden kan være forskelligt fra person til person på grund af for eksempel ens fordomme, ens forventinger til hvordan kvinder er eller ens syn på hvordan en kvinde skal være og hvad en kvinde kan gøre. I kristne lande kan synet være påvirket af bibelen.

Kvindelighed i forskellige kulturer og tider

Links 
Leksikon: Kvindelighed
en artikkel om Kvindelighed
en opgave om Kvindelighed

Referencer

Feminisme
Psykologi
2. etape af Post Danmark Rundt 2011

Anden etape af Post Danmark Rundt 2011 var en 189,1 km lang etape. Den blev kørt den 4. august fra Grindsted til Aarhus.

 Etape: 2. etape
 Dato: 4. august
 Længde: 189,1 km
 Rute: Grindsted – Billund – Lindeballe – Give – Sejrup – Vesterlund – Nørre Snede – Bryrup – Sdr. Vissing – Voervadsbro – Yding – Ejer – Elling – Tåning – Alken – Svejstrup – Stjær – Jeksen – Bjertrup – Stilling – Vitved – Solbjerg – Astrup – Ask – Malling – Beder – og 3 omgange á 4,7 km med opløb ved Tangkrogen i Aarhus.
 Gennemsnitshastighed: 41,4 km/t

Point- og bakkespurter

1. pointspurt (Give) 
Efter 34,2 km

2. pointspurt (Beder) 
Efter 160,1 km

1. bakkespurt (Yding) 

Efter 83,9 km

2. bakkespurt (Adslev) 
Efter 128 km

3. bakkespurt (Aarhus) 
Efter 166,5 km

Resultatliste 

Etaperesultat

Samlede stilling

Ekstern henvisning 
 Etapeside  på postdanmarkrundt.dk 

 02
3. etape af Post Danmark Rundt 2011

Tredje etape af Post Danmark Rundt 2011 var en 181,3 km lang etape. Den blev kørt den 5. august fra Aarhus til Vejle. Etapen blev betegnet som løbets "kongeetape", på grund af de 3 omgange på stigningen ved Kiddesvej i Vejle.

 Etape: 3. etape
 Dato: 5. august
 Længde: 181,3 km
 Rute: Aarhus – Borum – Gjern – Silkeborg – Ry – Yding Skovhøj – Ejer Bavnehøj – Uldum – Grejsdalen – Jennum – Nørre Vilstrup – og 3 omgange á 5,5 km omkring Kiddesvej i Vejle.
 Gennemsnitshastighed: 40,3 km/t

Point- og bakkespurter

1. pointspurt (Uldum) 
Efter 126,1 km i Uldum

2. pointspurt (Nørre Vilstrup) 
Efter 157,8 km i Nørre Vilstrup

1. bakkespurt (Sorring) 

Efter 24 km ved Sorring

2. bakkespurt (Gl. Laven) 
Efter 58,8 km ved Gl. Laven

3. bakkespurt (Yding Skovhøj) 

Efter 91,8 km på Yding Skovhøj

4. bakkespurt (Grejsdalen) 
Efter 142,6 km ved Grejsdalen

Resultatliste 

Etaperesultat

Samlede stilling

Ekstern henvisning 
 Etapeside  på postdanmarkrundt.dk 

 03
Eskilstunaån

Eskilstunaån (gennem Torshälla kaldes den Torshällaån) er en å i Södermanland i Sverige. Eskilstunaån afvander den store sø Hjälmaren (22 moh.) mod nord til Mälaren (0,7 moh.) og passerer gennem byen Eskilstuna. Den har en længde på 32 km og et afvandingsområde på 4.187 km², hvoraf 46% er skov, 25% dyrket land, 15% søer (hvor Hjälmaren udgør den største del), 3% byer og 11% øvrige områder. 

Regnet efter  afvandingsområde er Eskilstunaån Mälarens største tilløb. Middelvandføringen nær udløbet fra Hjälmaren er 24 m3/s. Delstrækningen nærmest Hjälmaren kaldes Hyndevadsström.

Åen udgør historisk set en del af grænsen mellem Västerrekarne og Österrekarne härader.

Kilder

Se også 
 Eskilstuna och Torshälla kanal

Eksterne henvisninger 

Vandløb i Sverige
Södermanland
4. etape af Post Danmark Rundt 2011

Fjerde etape af Post Danmark Rundt 2011 var en 112,2 km lang etape. Den blev kørt den 6. august fra Sorø til Frederiksværk. Etapen var én ud af 2 på samme dag, da 5. etape køres senere som en enkeltstart.

 Etape: 4. etape
 Dato: 6. august
 Længde: 112,2 km
 Rute: Sorø – Stenlille – Stenmagle – Nyby – Vipperød – Ejby – Kirke Hyllinge – Røgerup – Venslev – Landerslev – Jægerspris – og 3 omgange á 4,3 km i Frederiksværk med opløb på Sandskårsvej.
 Gennemsnitshastighed: 46,3 km/t

Point- og bakkespurter

Pointspurt (Jægerspris) 
Efter 71,5 km i Jægerspris

Bakkespurt (Mørkemosebjerg) 

Efter 24,9 km på Mørkemosebjerg

Resultatliste 

Etaperesultat

Samlede stilling

Ekstern henvisning 
 Etapeside på postdanmarkrundt.dk 

 04
Aarup Boldklub

Aarup Boldklub (Aarup BK) er en idrætsforening der tilbyder håndbold, fodbold, gymnastik og løb. Foreningen er hjemmehørende i den vestfynske by Aarup. Aarup BK spiller i røde trøjer, hvide shorts og røde sokker.
Klubbens fodboldhold spillede i Albaniserien (Fynsserien), men har tidligere spillet i 2. division.

Referencer

Fodboldklubber under DBU Fyn
Assens Kommune
5. etape af Post Danmark Rundt 2011

Femte etape af Post Danmark Rundt 2011 var en 13,2 km lang enkeltstart. Den blev kørt den 6. august omkring Helsingør. Etapen var én ud af 2 på samme dag, da 4. etape blev kørt tidligere på dagen. Ruten fulgte Øresund mod nord, med vendepunkt efter 6,3 km i Ålsgårde. Målstregen var på Havnegade i Helsingør udfor Kronborg.

 Etape: 5. etape
 Dato: 6. august
 Længde: 13,2 km
 Rute: Helsingør – Hellebæk – Ålsgårde – Hellebæk – Helsingør.
 Gennemsnitshastighed: 52,3 km/t

Resultatliste 

Etaperesultat

Samlede stilling

Ekstern henvisning 
 Etapeside på postdanmarkrundt.dk 

 05
6. etape af Post Danmark Rundt 2011

Sjette etape af Post Danmark Rundt 2011 var en 159 km lang etape. Den blev kørt den 7. august fra Hillerød til Frederiksberg. Det var løbets sidste etape.

 Etape: 6. etape
 Dato: 7. august
 Længde: 159 km
 Rute: Hillerød – Nødebo – Fredensborg – Sørup – Grønholt – Lønholt – Hesselrød – Vejenbrød – Mikkelborg – Rungsted – Vedbæk – Skodsborg – Nærum – og 10 omgange á 6,0 km omkring Frederiksberg Allé på Frederiksberg.
 Gennemsnitshastighed: 45,9 km/t

Point- og bakkespurter

1. pointspurt (Geels Bakke) 
Efter 62,1 km på Geels Bakke

2. pointspurt (Frederiksberg Allé) 
Efter 129 km på Frederiksberg Allé

1. bakkespurt (Søllerød Slotsbakke) 

Efter 65 km på Søllerød Slotsbakke

2. bakkespurt (Valby Bakke) 

Efter 100 km på Valby Bakke

3. bakkespurt (Valby Bakke) 
Efter 106 km på Valby Bakke

4. bakkespurt (Valby Bakke) 
Efter 112 km på Valby Bakke

Resultatliste 

Etaperesultat

Samlede slutstilling

Ekstern henvisning 
 Etapeside  på postdanmarkrundt.dk 

 06
Muhammad Loutfi Goumah

Muhammad Loutfi Goumah (18. januar 1886 i Alexandria i Egypten – 15. juni 1953 i Kairo) var en egyptisk patriot, politiker, essayist, forfatter og advokat. Efter Goumah var færdig med at studere loven, han var en af de bedst kendte advokater og offentlige embedsmænd fra Egypten. Goumah var medlem af det prestigefyldte arabiske akademi i Damaskus, og han talte flydende arabisk, engelsk, fransk og italiensk. Hertil kommer, Goumah en grundlæggende viden om hieroglyffer og latin. Goumah har skrevet tusindvis af artikler i en halv snes forskellige egyptiske magasiner og aviser, og disse artikler dækker mange aspekter af egyptiske livet og samfundet på dette tidspunkt, lige fra økonomi, international politik, politisk filosofi, litteratur, litterær kritik og sufisme.

Goumah kørte også et politisk aktivitet ved at danne flere grupper af studerende, skrev taler og holdt kontakt med flere kendte politiske mennesker i Europa, som var kendt for deres støtte og sympati for den egyptiske sagen mod den britiske besættelse. Goumah deltog de tre konferencer afholdt i Geneve, Bruxelles og Paris, henholdsvis i 1909, 1910, 1911. Goumah døde i Cairo af komplikationer efter en omfattende myokardieinfarkt på 15 juni 1953, da han var 67 år.

Eksterne henvisninger 

Politikere fra Egypten
Essayister fra Egypten
Advokater
Daniel Alcántar

Daniel Alcántar García (født 2. maj 1976 i León de los Aldamas) er en professionel mexicansk fodboldspiller spiller, som i øjeblikket spiller for San Luis F.C.. Han vandt sammen med Atlante i Primera División de México Apertura, 2007.

Eksterne henvisninger 
 Daniel Alcántar stats  
 

Fodboldspillere fra Mexico
Fodboldspillere fra Estudiantes Tecos
Fodboldspillere fra Club León
Personer fra León de los Aldamas